VERSENYFELHÍVÁS

Az Ifjúsági Elsősegélynyújtók Országos Egyesülete (IFELORE) meghirdeti első Országos Slambucfőző Versenyét.

A versenyen elméleti (totó) és gyakorlati (tűzrakás, előkészítés, főzés) feladatok végrehajtásában mérhetik össze főzőtudásukat a versenyzők. A versenyre jelentkezni lehet a 16-50 éves korosztályból, 5-8 fős csapatokkal. Egy-egy csapat vegyes összetételű (iskola/ szervezet/ baráti kör) is lehet!

Jelentkezési határidő: 2017. augusztus 20. 20:00 óra.

A Jelentkezési lapokat a kiss.adam@ifelore.hu e-mail címre várjuk!

A versenyt 2017. augusztus 26-án (szombaton) rendezzük meg, Debrecenben. A verseny részleteiről, pontos helyéről és időpontjáról a jelentkezőket majd részletesen tájékoztatjuk. Tudni illik az idei országos slambucfőző-versenyről, hogy az év mottója: „A hajdú-bihari slambuc az igazi!” mint ahogy „az étel, csak akkor slambuc, ha azt bográcsban és a Hortobágy közeliben főzik.” Amely feltételezhetően utal arra, hogy csak bográcsban lehet majd főzni, s esetleg a Hortobágyon is adódhatnak feladatok!

A versenyre való felkészüléshez ajánljuk elolvasni: Ecsedi István dr., etnográfus által 1935-ben lejegyzett régi slambuc receptet és annak alapanyagait, valamint utána járni a slambuc eredetének és elkészítésének. A versenynek nevezési díja nincs. A verseny szombaton 9-15 óra között zajlik le, Debrecenben. Péntek és szombat estére debreceni városnézést, vasárnapra a megye egyik érdekességéhez túrázást szervezünk. Előzetes igény alapján, kedvezményes szállást biztosítunk (pénteken és szombaton), melyről bővebb információ telefonon kérhető Kiss Ádámtól (20/584-8071).

A versenyen hozott alapanyagokból is szabad főzni. A főző helyszíneken bográcsot, állványt és tűzifát biztosítunk! A főzés egyes alapanyagait (szalonna, burgonya, hagyma, tészta) egyedi egyeztetés alapján, a helyszínen biztosítjuk. Merőkanál, fakanál, fűszerek, kés, vágódeszka, tálak, tányérok és villa/kanál stb. hozataláról a versenyzőknek kell gondoskodnia. Ásványvizet és ivóvizet védőitalként biztosítunk. A feladatok nagyrészt gyakorlati jellegűek, de elméleti kérdéseket is kapnak a versenyzők. A csapatot felnőttek és gyermekek is kísérhetik! A verseny egy része fedetlen területen (szabad ég alatt) zajlik, ezért szükséges esőálló felsőrészt és zárt cipőt hozni! A versenyt rossz idő esetén is megtartjuk! Az ételek elkészítését, tálalását és minőségét 3 fős zsűri fogja elbírálni.

A verseny díjazása: I. helyezett csapat: nagy torta; II.-III helyezett csapat: nagy jégkrém

A felkészülésben az egyesület segítséget nyújt: ifelore@ifelore.hu vagy 20/373-7373

Várjuk jelentkezésüket! Jó felkészülést kívánunk! IFELORE Országos Vezetősége